open-index/open-wikipedia-markdown huggingface dataset:
იტაბერაი

**იტაბერაი** () — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 701 მეტრზე. მიეკუთვნება გოიასის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ანაპოლისის შემადგენლობაში.

2010 წლის მონაცემებით, მოსახლეობა 35 371 ადამიანს შეადგენდა, მოსახლეობის სიმჭიდროვე 24,27 კმ²-ზე. ფართობი 1 457.280 კმ²-ია.

## იხილეთ აგრეთვე
* გოიასი
* ბრაზილიის შტატები

## რესურსები ინტერნეტში
*ბრაზილიის 2010 წლის აღწერის მონაცემები გოიასის შტატში 
**Ranking decrescente do IDH-M dos municípios do Brasil* 

კატეგორია:გოიასის შტატის მუნიციპალიტეტები
მანოკვარი

**მანოკვარი** () — ქალაქი ინდონეზიაში, კუნძულ ახალ გვინეაზე, ინდონეზიის პროვინციის დასავლეთ პაპუის ადმინისტრაციული ცენტრი. ქალაქი მდებარეობს ჩენდრავასიჰის ნახევარკუნძულზე წყნარ ოკეანესთან, ჩენდრავასიჰის სრუტიდან დასავლეთით.

## ისტორია 
ქალაქი იმითაა ცნობილი, რომ მისგან დაიწყო კუნძულ ახალი გვინეის გაქრისტიანება. ზუსტად მანოკვარში 1855 წლის 5 თებერვალს გემ «ტერნატეთი» ჩამოვიდნენ ღვთისმეტყველები კარლ ოტო და იოჰან გეისლერი. ამ მოვლენის სამახსოვროდ ყოველწლიურად 5 თებერვალს ტარდება დიდი დღესასწაული, რომელზეც ჩამოდიან დელეგაციები მთელი პაპუიდან და მიმდებარე კუნძულებიდან.

კოლონიალურ ეპოქაში მანოკვარი იყო ახალი გვინეის დედაქალაქი. მეორე მსოფლიო ომის დროს ქალაქი დაიკავა იაპონიის ჯარმა (1942 წელი), ნიდერლანდელი ჯარისკაცები დაიმალნენ ტყეებში და აწარმოებდნენ პარტიზანულ ომს კიდევ ორ წელიწად ნახევარი.

2009 წლის დასაწყისში ქალაქის შემოგარენში მოხდა მიწისძვრა 7.6 ბალის სიმძლავრით, მაგრამ ცუნამის საფრთხე არ ყოფილა.

## ეკონომიკა 
ქალაქის შემოგარენში მოჰყავთ კაკაო, ხილი, ქოქოსი; მიმდინარეობს ხე-ტყის დამზადება, პორტის მეშვეობით გააქვთ კაკაო, კოპრა, ხე-ტყე. ქალაქს ემსახურება «რენდანის» აეროპორტი.

ქალაქს სტუმრობენ ტურისტები, ძირითადი ღირსშესანიშნაობებია — გუნუნგ მეჯა პარკი, ანგის ტბა, ამბანის საპლაჟო ზონა, არფაკის ბუნებრივი ნაკრძალი.

## განათლება 
ქალაქში არსებობს 2000 წელს დაარსებული ნეგერი პაპუას უნივერსიტეტი.

კატეგორია:ინდონეზიის ქალაქები
დუკლიის სახელმწიფო

**დუკლია** (, ) — შუა საუკუნეების სახელმწიფო თანამედროვე ჩერნოგორიის ტერიტორიაზე. დუკლია მდებარეობდა მდინარე ზეტის, სკადარის ტბის და კოტორის ყურის გარშემო. ქალაქი კოტორი მდებარეობდა დუკლიისა და ტრავუნიის საზღვარზე.

დუკლიამ მნიშვნელოვანი როლი ითამაშა სერბეთის სახელმწიფოებრიობის საქმეში. იგი გახდა სერბეთის სამთავროს ცენტრი, მას შემდეგ, რაც ჩასლავ კლონიმიროვიჩის გარდაცვალების შემდეგ ქვეყანა ბიზანტიის პროვინციად იქცა. XI საუკუნის დასასრულიდან მას ეწოდა ზეტა, ხოლო XV საუკუნიდან — ჩერნოგორია.

## რესურსები ინტერნეტში
* 
* 

კატეგორია:მონტენეგროს ისტორია
კატეგორია:სერბეთის ისტორია
კატეგორია:ყოფილი სლავური სახელმწიფოები
ჩერნოგორიის აჯანყება

**ჩერნოგორიის აჯანყება**, *13 ივლისის აჯანყება* — უმსხვილესი ანტიფაშისტური და ანტინაცისტური აჯანყება. დაიწყო ჩერნოგორიაში 1941 წლის 13 ივლისს. ორგანიზებული იყო ჩერნოგორიელი ანტიფაშისტებისა და კომუნისტების მიერ. 13 ივლისს ჩერნოგორიელმა პარტიზანებმა დაიწყეს ღია ბრძოლა იტალიელი ოკუპანტების წინააღმდეგ. ისტორიკოსების შეფასების თანახმად, აჯანყებაში ჩართული იყო 30 ათასი პარტიზანი.

აჯანყების მიზანი იყო მოწოდება ჩერნოგორიელი ხალხისადმი და იტალიისა და გერმანიის საოკუპაციო ძალების მიმართ წინააღმდეგობის მოძრაობის დაწყება, ასევე ბრძოლა ხორვატი და ალბანელი კოლაბორაციონისტების წინააღმდეგ. აჯანყება წარმატებით დაიწყო და პარტიზანული ძალების მოულოდნელი დარტყმის შედეგად გადაიზარდა ბრძოლაში ოკუპანტების წინააღმდეგ.

13 ივლისი ჩერნოგორიაში სადრესასწაულო დღეა. ისფრ-ის პერიოდში ეწოდებოდა „ჩერნოგორიის ხალხის აჯანყების დღე“, ამჟამად კი „ჩერნოგორიის დამუკიდებლობის დღე“ ეწოდება.

## ლიტერატურა
* 
* 

## რესურსები ინტერნეტში
* Collection of official documents in SFR Yugoslavia about Montenegro in 1941

კატეგორია:მონტენეგროს ისტორია
ანდრიევიცის მუნიციპალიტეტი

**ანდრიევიცის მუნიციპალიტეტი** () — მუნიციპალიტეტი მონტენეგროში. ადმინისტრაციული ცენტრი — ქალაქი ანდრიევიცა.

## დემოგრაფია
ანდრიევიცის მუნიციპალიტეტის მოსახლეობა 2011 წელს შეადგენდა 5 071 ადამიანს.

**ანდრიევიცის მუნიციპალიტეტი**

## სქოლიო
კატეგორია:მონტენეგროს მუნიციპალიტეტები
მონტენეგროს ადმინისტრაციული დაყოფა

**მონტენეგროს ადმინისტრაციული დაყოფა** ― მონტენეგრო არის უნიტარული სახელმწიფო, რომელიც ადმინისტრაციულად შედგება 25 მუნიციპალიტეტისგან. (opština). მოსახლეობის რაოდენობის მიხედვით ყველაზე პატარა მუნიციპალიტეტია შავნიკი (1569) და ყველაზე დიდი დედაქალაქი პოდგორიცა (179505). მუნიციპალიტეტის საკრებულო (Skupština opštine) აირჩევა პირდაპირი წესით 4 წლის ვადით, საკრებულო, თავის მხრივ, ირჩევს მერს.

## მუნიციპალიტეტების სია 
2011 წლის შემდეგ შეიქმნა შემდეგი მუნიციპალიტეტები:
*პეტნიიცის მუნიციპალიტეტი (2013)
*გუსინიეს მუნიციპალიტეტი (2014) 
*ტუზის მუნიციპალიტეტი (2018)
*ზეტის მუნიციპალიტეტი (2022)

## იხილეთ აგრეთვე
*მონტენეგროს ქალაქების სია

## რესურსები ინტერნეტში
*მონტენეგროს მუნიციპალიტეტების კავშირი
* Statistical Office of Montenegro - MONSTAT. Population census 2003
* Statistical Office of Montenegro - MONSTAT. *Census of Population, Households and Dwellings in Montenegro 2011.* Population by age, sex, and type of settlement per municipality, as well as the most frequent name in Montenegro.
* [Census of Population, Households and Dwellings in Montenegro,  2011 (preliminary data).](http://www.monstat.org/userfiles/file/popis2011/saopstenje/knjiga_prvi%20rezultati(1).pdf)

## სქოლიო
კატეგორია:მონტენეგროს ადმინისტრაციული დაყოფა
შარ-პლანინა

**შარ-პლანინა** (, , ) ან **შარ-დაღი** — ქედი ბალკანეთის ნახევარკუნძულზე. მისი ძირითადი ნაწილი ჩრდილოეთ მაკედონიასა და სერბეთის ტერიტორიებზე მდებარეობს, ხოლო მცირე ნაწილი კი ალბანეთში. ქედი გადაჭიმულია ჩრდილო-აღმოსავლეთიდან სამხრეთ-დასავლეთისაკენ 75 კმ-ზე. უმაღლესი წერტილია — მწვერვალი ტიტოვ-ვრვი (2748). 

## იხილეთ აგრეთვე
* მაკედონიის მთების სია

## რესურსები ინტერნეტში
* შარ-პლანინა Summitpost.org-ზე 

კატეგორია:ალბანეთის ქედები
კატეგორია:ჩრდილოეთ მაკედონიის ქედები
კატეგორია:სერბეთის ქედები
კორაბი (მწვერვალი)

**კორაბი** (, ) — მწვერვალი ბალკანეთის ნახევარკუნძულზე. მდებარეობს ალბანეთისა და ჩრდილოეთ მაკედონიის საზღვარზე (მავროვოს ეროვნული პარკი) და წარმოადგენს ალბანეთისა და მაკედონიის უმაღლეს მწვერვალს.

## იხილეთ აგრეთვე
* ჩრდილოეთ მაკედონიის მთების სია

## რესურსები ინტერნეტში 
* „კორაბი, ალბანეთი/ჩრდილოეთი მაკედონია“ Peakbagger-ზე
* მწვერვალი კორაბი SummitPost-ზე
* მწვერვალი კორაბი Youtube-ზე

კატეგორია:ალბანეთის მთები
კატეგორია:მაკედონიის მთები
ალჩედარი

**ალჩედარი** () — სოფელი მოლდოვაში, შოლდენეშტის რაიონში. მდებარეობს ზღვის დონიდან 223 მეტრზე. 2004 წლის მონაცემებით, მოსახლეობა 1 076 ადამიანს შეადგენდა.

## იხილეთ აგრეთვე 
* მოლდოვის ადმინისტრაციული დაყოფა
* შოლდენეშტის რაიონი

## რესურსები ინტერნეტში 
* მოლდოვის მოსახლეობის 2004 წლის აღწერის მონაცემები

კატეგორია:შოლდენეშტის რაიონის სოფლები
ჩიტიბუდა

**ჩიტიბუდა** () — მცენარეთა გვარი ჯადვარისებრთა ოჯახისა. მრავალწლოვანი ბალახებია. ფესურა დაფარულია მრავალი მჭიდროდა მიჯრილი ხორცოვანი ფესვით, რომელიც ჩიტის ბუდის შთაბეჭდილებას ტოვებს. 

ღერო და ქერქლისებრი ფოთოლი მოყვითალო-წაბლისფერი და უქროლოფილოა. ყვავილები მეჩხერ მტევნებადაა შეკრებილი. 

საქართველოში მხოლოდ ერთი — ჩვეულებრივი ჩიტიბუდა გვხვდება, რომლის მურა ფერის ყვავილს თაფლის სუნი აქვს. გვხვდება ყველგან მთის შუა სარტყელამდე ტყეში.

## ლიტერატურა
კატეგორია:ჯადვარისებრნი
ჩერნოგორიის სამეფო

**ჩერნოგორიის სამეფო** () — სახელმწიფო, რომელიც მდებარეობდა ევროპის სამხრეთ-აღმოსავლეთ ნაწილში, თანამედროვე მონტენგროს ტერიტორიაზე. სამეფოს დედაქალაქი იყო ცეტინე. სახელმწიფო ფულის ერთეული იყო ჩერნოგორიული პერპერი.

ჩერნოგორიის სამეფო ჩამოყალიბდა 1910 წლის 28 აგვისტოს, ქალაქ ცეტინეში. მას შემდეგ, რაც მთავარმა ნიკოლა I-მა მიიღო მეფის ტიტული.

პირველი მსოფლიო ომის დროს ჩერნოგორიის სამეფო ანტანტის მხარეს იბრძოდა. 1916-1918 წლებში ოკუპირებული იყო ავსტრია-უნგრეთის ჯარების მიერ. 1917 წლის 20 ივლისს კორფუს დეკლარაციის მიხედვით გამოცხადდა სერბეთისა და ჩერნოგორიის გაერთიანება. 1918 წლის 26 ნოემბერს ჩერნოგორიის სამეფო ოფიციალურად შეუერთდა სერბეთს.

## რესურსები ინტერნეტში
*
*Kingdom of Montenegro in 1918 
*Map 
*Map 
*Montenegro - World Statesmen

კატეგორია:მონტენეგროს ისტორია
კატეგორია:ევროპის ყოფილი მონარქიები
კატეგორია:ყოფილი სლავური სახელმწიფოები
მაია პლისეცკაია

**მაია პლისეცკაია** (; დ. 20 ნოემბერი, 1925, მოსკოვი, სსრკ — გ. 2 მაისი, 2015, მიუნხენი, გერმანია) — საბჭოთა და რუსული ბალეტის მოცეკვავე, ქორეოგრაფი, ბალეტმაისტერი, მსახიობი და მესერ-პლისეცკის თეატრალური დინასტიის წარმომადგენელი; აღიარებულია XX საუკუნის ერთ-ერთი საუკეთესო ბალერინად. იგი საბჭოთა პერიოდში მოღვაწეობდა სხვა ცნობილ რუს ბალერინასთან, გალინა ულანოვასთან ერთად და ამ უკანასკნელის სცენიდან წასვლის შემდეგ მოიპოვა დიდი თეატრის პრიმა-ბალერინას ტიტული.

პლისეცკაია ბალეტის ხელოვნების შესწავლას ცხრა წლის ასაკიდან შეუდგა, ხოლო მისი პირველი წარმოდგენა შედგა დიდ თეატრში თერთმეტი წლის ასაკში. თვრამეტი წლის ასაკში გაწევრიანდა დიდი თეატრის საბალეტო დასში, მალევე დაწინაურდა და ამ დასის წამყვანი სოლისტი გახდა. მისი მოღვაწეობის ადრეულ წლებს პოლიტიკური რეპრესიების გარეშე არ ჩაუვლია. დიდ თეატრში გაწევრიანებიდან თექვსმეტი წლის განმავლობაში მას აკრძალული ჰქონდა საზღვარგარეთ გასვლა. ამასთან, ცივი ომის პერიოდში მისი, როგორც ეროვნული ბალერინას წარმატება აქტიურად გამოიყენებოდა საბჭოთა კავშირის მიღწევების წარმოსაჩენად. 1959 წელს პირველმა მდივანმა ნიკიტა ხრუშჩოვმა მოუხსნა მაია პლისეცკაიას საზღვარგარეთ გასვლის აკრძალვა და მას „არა მხოლოდ საბჭოთა კავშირის საუკეთესო, არამედ მსოფლიოს საუკეთესო ბალერინა“ უწოდა.

1990 წლამდე დიდი თეატრის მოცეკვავის რანგში წარმოჩენილმა მისმა ცეკვის ოსტატობამ შეცვალა ბალეტის სამყარო, დააწესა რა ბალერინებისთვის მაღალი სტანდარტები როგორც ტექნიკური შესრულების თვალსაზრისით, ასევე დრამატული წარმოდგენის მხრივ. სოლისტის რანგში პლისეცკაიამ შექმნა მთელი რიგი წამყვანი როლებისა, მათ შორის მოისეევის სპარტაკი (1958), გრიგოროვიჩის ქვის ყვავილი(1959), ავრორა გრიგორევიჩის უძინარ მზეთუნახავში (1963), სპეციალურად მისთვის დაწერილი ალბერტო ალონსოს კარმენ-სიუიტა (1967) და მორის ბეჟარის აისიდორა. ასევე მის ყველაზე ცნობილ როლებს შორის არის ოდეტა-ოდილი გედების ტბაში (1947).

## გარდაცვალება 
მიუხედავად მაღალი სამედიცინო მეთვალყურეობისა მაია პლისეცკაია 89 წლის ასაკში გულის შეტევით გარდაიცვალა 2 მაისს, 2015, მიუნხენში, გერმანია.

## რესურსები ინტერნეტში 
* მაია პლისეცკაია
* გამოჩენილი რუსები: მაია პლისეცკაია
* მაია მიხაილოვნა პლისეცკაია (ფაქტები)
* მაია პლისეცკაია (ენციკლოპედია ბრიტანიკა)
* ლეგენდარული ბალერინა მაია პლისეცკაია გარდაიცვალა

## სქოლიო 
კატეგორია:პრიმა-ბალერინები
კატეგორია:რუსი ბალერინები
კატეგორია:ბალეტის მოცეკვავე რუსები
კატეგორია:რუსი ებრაელები
კატეგორია:დაბადებული 20 ნოემბერი
კატეგორია:დაბადებული 1925
კატეგორია:გარდაცვლილი 2 მაისი
კატეგორია:გარდაცვლილი 2015
კატეგორია:მწერლები ანბანის მიხედვით
კატეგორია:მოსკოვში დაბადებულები
გალიჩიცა

**გალიჩიცა** () — მთიანეთი მაკედონიაში. მისი ტერიტორიის 22 750 ჰექტარი 1958 წელს ეროვნულ პარკად გამოცხადდა. მაკედონიის სამხრეთ-დასავლეთ ნაწილში მდებარე გალიჩიცის ეროვნული პარკი მოქცეულია ქვეყნის ორ უდიდეს ოჰრიდისა და პრესპის ტბებს შორის. მთიანეთის უმაღლესი წერტილია — მწვერვალი მაგარო. 

## იხილეთ აგრეთვე
* ჩრდილოეთ მაკედონიის მთების სია

## რესურსები ინტერნეტში
* გალიჩიცის ეროვნული პარკი
* გალიჩიცის ეროვნული პარკის აპარტამენტები

კატეგორია:ჩრდილოეთ მაკედონიის მთები
მილო ჯუკანოვიჩი

**მილო ჯუკანოვიჩი** (; დ. 15 თებერვალი, 1962, ნიკშიჩი, ჩსრ, ისფრ) — მონტენეგროს სახელმწიფო და პოლიტიკური მოღვაწე. მონტენეგროს ოთხგზის პრემიერ-მინისტრი (1991-1998, 2003-2006, 2008-2010 წწ. და 2012-2016), მონტენეგროს პრეზიდენტი (1998-2002 წწ. და 2018 წლიდან), მონტენეგროს თავდაცვის მინისტრი (2006 წ.).

დაიბადა ქალაქ ნიკშიჩში, 1962 წელს. ახალგაზრდობაში იყო იუგოსლავიის კომუნისტთა კავშირის აქტივისტი. 1989 წელს, 26 წლის ასაკში აირჩიეს ცკ-ის რიგებში. პოლიტიკურ არენაზე გამოჩენისთანავე იგი სლობოდან მილოშევიჩის ახლო მოკავშირეა. თუმცა 1996 წელს მათ შორის დაპირისპირება მოხდა სერბეთისა და მონტენეგროს მომავალ ურთიერთობებთან დაკავშირებით. ჯუკანოვიჩი მონტენეგროს დამოუკიდებლობის მომხრე იყო.

## რესურსები ინტერნეტში
* ბიოგრაფია პრეზიდენტის საიტზე 

კატეგორია:მონტენეგროს პრეზიდენტები
კატეგორია:მონტენეგროს პრემიერ-მინისტრები
კატეგორია:დაბადებული 1962
კატეგორია:დაბადებული 15 თებერვალი
კატეგორია:ცოცხალი ადამიანები
ნიკოლოზ ბერუჩაშვილი

**ნიკოლოზ ბერუჩაშვილი** (დ. 21 აგვისტო 1947, თბილისი — გ. 23 მარტი 2006, თბილისი) — ქართველი გეოგრაფი. გეოგრაფიის მეცნიერებათა დოქტორი (1981), პროფესორი (1983). 

## ბიოგრაფია
1970 წელს დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი. 1971 წელს დაიცვა საკანდიდატო დისერტაცია მოსკოვის სახელმწიფო უნივერსიტეტში. 1981 წელს დაიცვა სადოქტორო დისერტაცია მოსკოვის სახელმწიფო უნივერსიტეტში. 1970-1982 მუშაობდა თბილისის სახელმწიფო უნივერსიტეტის ფიზიკური გეოგრაფიის კათედრაზე — დოცენტი, 1982-2006 წლებში — თბილისის სახელმწიფო უნივერსიტეტის კარტოგრაფია-გეოინფორმატიკის კათედრის გამგე. 1970-2006 წლებში — იყო თსუ-ს მარტყოფის ფიზიკურ-გეოგრაფიული სტაციონარის გამგე და 1979-2006 წლებში აეროკოსმოსური მეთოდებით გარემოს მდგომარეობის შესწალის სამეცნიერო კვლევითი ლაბორატორიის გამგე. 1995-2000 წლებში იყო სოროსის ფონდის პროფესორი, 1996-2006 წლებში — საქართველოს გეოგრაფიული საზოგადოების ვიცე-პრეზიდენტი. 2004-2006 საერთაშორისო გეოგრაფიული კავშირის მსოფლიო კომისიის ლანდშაფტის ანალიზის პრეზიდენტი. ფრანგ გეოგრაფთან ჟან რადვანთან ერთად ავტორია ატლასისა — „კავკასიის გეოპოლიტიკური ატლასი“.

## რესურსები ინტერნეტში
* ნიკოლოზ ბერუჩაშვილი
* საერთაშორისო გეოგრაფიული კავშირი 

## სქოლიო
კატეგორია:ქართველი გეოგრაფები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:გეოგრაფიის მეცნიერებათა დოქტორები
ნიდჟე

**ნიდჟე** ან **ვორასი** (, ) — მთიანეთი მაკედონიისა და საბერძნეთის საზღვარზე. მთის უმაღლესი წერტილია — მწვერვალი კაიმაკჩალანი (2521 მეტრი). უმაღლესი მწვერვალის გამო ხშირად თავად მთასაც კაიმაკჩალანს უწოდებენ, ეს სახელწოდება განსაკუთრებით საბერძნეთშია გავრცელებული. მდებარეობითა და გეოლოგიური აგებულებით მთა იაკუბიცისა და ბაბის მსგავსია. ნიდჟე ცნობილია მდიდარი ფაუნით.

## იხილეთ აგრეთვე
* მაკედონიის მთების სია

## რესურსები ინტერნეტში
* ნიდჟე greekmountainflora-ზე 

კატეგორია:მაკედონიის მთები
კატეგორია:საბერძნეთის მთები
ჯულიან ბაშირი

**ჯულიან ბაშირი** () — „ვარსკვლავური გზის“ პერსონაჟი. სერიალის ვარსკვლავური გზა: ღრმა კოსმოსი 9 ერთ-ერთი მთავარი გმირი. როლს ასრულებდა მსახიობი ალექსანდრ სიდიგი. ბაშირი მთავარი ექიმია კოსმოსურ სადგურზე ღრმა კოსმოსი 9 და ხომალდზე USS Defiant.

## ბიოგრაფია 
მინიატიურა|მარცხნივ|ჯულიან ბაშირი მშობლებთან ერთად

ჯულიან ბაშირი რიჩარდ და აშმა ბაშირების ერთადერთი შვილია. ბავშვობაში იგი ჩამორჩებოდა თანატოლებს განვითარებაში. ამის გამო 2348 წელს მშობლების გადაწყვეტილებით მას ჩაუტარდა გენეტიკური მოდიფიკაციები, გონებრივი და ფიზიკური შესაძლებლობების გაუმჯობეშების მიზნით. რადგან ფედერაციაში გენეტიკური ინჟინერია აკრძალულია, ჯულიანის მშობლები იძულებული იყვნენ შეენახათ ეს ფაქტი საიდუმლოდ. ჯულიანმა მხოლოდ 2356 წელს შეიტყო ამის შესახებ.

ჯულიანს ბავშვობაში ეშინოდა ექიმების, თუმცა მოგვიანებით აზრი შეიცვალა. ერთხელ ის მამასთან ერთად მოხვდა იონურ შტორმში და თავშესაფარში შეესწრო როგორ დაიღუპა ადამიანი, რომლის გადარჩენაც, როგორს მოგვიანებით გაირკვა შეიძლებოდა, იქ მყოფთაგან ვინმეს რომ სცოდნოდა ადგილობრივი სამკურნალო მცენარეების შესახებ. ამ შემთხვევამ დიდი გავლენა იქონია მის მიერ პროფესიის არჩევაზე. ერთი პერიოდი ჯულიანი ფიქრობდა პროფესიონალ ჩოგბურთელობაზე, თუმცა მოგვიანებით უარი თქვა ამ იდეაზე.

2368 წელს ჯულიანმა დაამთავრა ვარსკვლავური ფლოტის სამედიცინო აკადემია. იგი მეორე იყო კლასში რადგან გამოსაშვებ გამოცდაზე შეგნებულად დაუშვა ერთი შეცდომა. აკადემიის დამთავრების შემდეგ მან გადაწყვიტა მუშაობა კოსმოსურ სადგურზე ღრმა კოსმოსი 9. აქ ის დაუმეგობრდა მაილზ ო’ბრაიენს, ელიმ გარეკს და ძაჯია დაქსს.

2370 წელს ჯულიანი გახდა ვარსკვლავური ფლოტის მეორე ოფიცერი (ჯეიმზ კირკის შემდეგ), რომელიც მოხვდა სარკისებურ სამყაროში, სადაც „ალტერნატიული“ ჯულიან ბაშირი აწყობდა აჯანყებას კლინგონ-კარდასიანთა ალიანსის წონააღმდეგ.

[მინიატიურა|[ეზრი დაქსი|ეზრი და ჯულიანი]]
2373 წელს გამჟღავნდა ინფომაცია მისი გენეტიკური მოდიფიცირების შესახებ, რის გამოც მამამისი დააპატიმრეს, თუმცა მიუხედავად აკრძალვისა ვარსკვლავურმა ფლოტმა დაუშვა გამონაკლისი და ჯულიანს მუშაობის გაგრძელების ნება დართეს.

2373 წელს ჯულიანი მოხვდა დომინიონის ტყვეობაში, ხოლო ღრმა კოსმოს 9-ზე მისი მისი ორეული ეწეოდა დივერსიულ საქმიანობას. თუმცა მან მოახერხა გაქცევა.

სექცია 31 ცდილობდა ჯულიანის გადაბირებას, თუმცა უშედეგოდ.

როგორც სერიალის ბოლო ეპიზოდში ჩანს ჯულიანი დარჩა სამუშაოდ კოსმოსურ სადგურზე ღრმა კოსმოსი 9 და აქვს რომანი ეზრი დაქსთან.

### სარკისებური სამყარო 
სარკისებურ სამყაროში „ალტერნატიული“ ჯულიან ბაშირი არის ტერანული აჯანყების ლიდერი.

[მინიატიურა|left|ჯულიან ბაშირი და [დეიტა]]
## საინტერესო ფაქტები 
* ჯულიან ბაშირი გამოჩნდა სერიალის ვარსკვლავური გზა: შემდეგი თაობა მეექვსე სეზონის მეთევქსმეტე სერიაში

## იხილეთ აგრეთვე 
* ვარსკვლავური გზა
* ვარსკვლავური გზა: ღრმა კოსმოსი 9

## რესურსები ინტერნეტში 
* 
* 
* 
* 
* http://memory-beta.wikia.com/wiki/Julian_Bashir
* ჯულიან ბაშირი  საიტზე StarTrek.com

## სქოლიო
კატეგორია:ვარსკვლავური გზა
კატეგორია:ვარსკვლავური გზის პერსონაჟები
კატეგორია:გამოგონილი პერსონაჟები
კატეგორია:გამოგონილი ექიმები
სოროკი

**სოროკი** (, , , ) — ქალაქი მოლდოვაში. მდებარეობს მდინარე დნესტრის მარჯვენა სანაპიროზე. წარმოადგენს სოროკის რაიონის ადმინისტრაციულ ცენტრს. 2014 წელს ქალაქის მოსახლეობა 37 500 კაცს შეადგენდა.

ქალაქის მთავარი ღირსშესანიშნაობაა სოროკის ციხესიმაგრე.

## დაძმობილებული ქალაქები
*  ფლემანზი, რუმინეთი

## რესურსები ინტერნეტში
* სოროკის საიტი 
* სოროკის სტადიონი divizianationala.com-ზე 
* ვიდეო სოროკის შესახებ, 2010 წელი

## სქოლიო
კატეგორია:მოლდოვის ქალაქები
სლოვინსკის ეროვნული პარკი

**სლოვინსკის ეროვნული პარკი** () — ეროვნული პარკი პოლონეთში. მდებარეობს ქვეყნის ჩრდილოეთ ნაწილში, ბალტიის ზღვის ნაპირზე, ქალაქებს ლებასა და როვის შორის.  

ეროვნული პარკი შეიქმნა 1967 წელს და მისი ფართობი 186,18 კმ²-ია. 1997 წელს იუნესკომ თავისი პროგრამის მიხედვით ადამიანი და ბიოსფერო, პარკი ცნო ბიოსფერულ ნაკრძალად. 1995 წლიდან კი რამსარის კონვენციის ობიექტია. 

## რესურსები ინტერნეტში 
* ეროვნული პარკის ოფიციალური საიტი

კატეგორია:პოლონეთის ეროვნული პარკები
კატეგორია:1967 წელს დაარსებული დაცული ტერიტორიები
კომრატი

**კომრატი** (, ) — ქალაქი მოლდოვის სამხრეთში. მდებარეობს კომრატის რაიონში. წარმოადგენს ავტონომიურ-ტერიტორიულ ერთეულ გაგაუზიის დედაქალაქს. 2015 წელს ქალაქის მოსახლეობა 26 000 კაცს შეადგენდა.

## დაძმობილებული ქალაქები
* სტამბოლი ფენდიქის რაიონი, თურქეთი;
* ჰენდექი, თურქეთი;
* საფანჯა, თურქეთი;
* ქიუჩიუქუიუ, თურქეთი;
* ისპარტა, თურქეთი;
*/ ჩრდილოეთი ნიქოზია, კვიპროსი/ჩრდილოეთი კვიპროსი;
*/ აკანთუ, კვიპროსი/ჩრდილოეთი კვიპროსი;
* მოსკოვი სოკოლნიკის რაიონი, რუსეთი;
* გროზნო, რუსეთი;
* ბავლი, თათრეთი, რუსეთი;
* ბოლჰრადი, უკრაინა;
* ბუდაპეშტი ერჟებეტვაროშის რაიონი, უნგრეთი.

## რესურსები ინტერნეტში
*www.comrat.md ოფიციალური საიტი 
*კომრატის სტადიონი divizianationala.com-ზე 

## სქოლიო
კატეგორია:მოლდოვის ქალაქები
ბენდერი

**ბენდერი** (, ) — ქალაქი მოლდოვაში. მდებარეობს თვითგამოცხადებული დნესტრისპირეთის მოლდოვური რესპუბლიკის ტერიტორიაზე. 2014 წელს ქალაქის მოსახლეობა 91 882 კაცს შეადგენდა.

ბენდერი მდინარე დნესტრზე მდებარე უმთავრესი პორტი და უმსხვილესი სარკინიგზო კვანძია მოლდოვაში.

მოლდოვაში და განსაკუთრებით რუმინეთში ფართოდ გამოიყენება ქალაქის ძველი სახელწოდება **ტიგინა**.

## დაძმობილებული ქალაქები
* ბეირა, მოზამბიკი
* კავრიაგო, იტალია
* დუბესარი, მოლდოვა
* მონტესილვანო, იტალია
* ოჩამჩირე, საქართველო

## რესურსები ინტერნეტში
*ქალაქის პორტალი

## სქოლიო
კატეგორია:მოლდოვის ქალაქები
ლეოპოლდ მანდიჩი

**წმინდა ლეოპოლდ ბოგდან მანდიჩი** (  )(დ. 12 მაისი, 1866 — გ. 30 ივლისი, 1942) — დღევანდელ მონტენეგროს ქალაქ ჰერცეგ-ნოვიში დაბადებულლი ეთნიკური ხორვატი. გარდაიცვალა პადუაში, იტალიაში. ფიზიკურად იყო სუსტი, მისი სიმაღლე მხოლოდ 1,35 მეტრს შეადგენდა. სიარული ჰქონდა მოუქნელი და ენის ბორძიკით საუბრობდა. მიუხედავად ნაკლოვანებებისა მან შეძლო განევითარებინა ძლიერი ძლიერი სულიერი ძალა. მისი ხსენების დღე რომის კათოლიკურ ეკლესიაში აღინიშნება 12 მაისს.

მისი სურვილი იყო ყოფილიყო მისიონერი აღმოსავლეთ ევროპაში, თუმცა მან ცხოვრების უმეტესი ნაწილი პადუაში დაჰყო, სადაც ის 1906 წლიდან სიკვდილამდე ცხოვრობდა. პირველი მსოფლიო ომის დროს მან ერთი წელი ციხეში ავსტრო-უნგრულ წარმომავლობაზე უარი არ თქმოს გამო გაატარა. ის მუდმივად ოცნებობდა კათოლიკური და მართლმადიდებლური ეკლესიების გაერთიანებაზე. ის ცნობილია როგორც გაერთიანების მოციქული. მან შექმნა ცნობილი ლოცვა, რომელიც ეკუმენიზმში გამოიყენება.

## რესურსები ინტერნეტში 
*  Sanctuary and St.  Leopold Mandić's tomb in Padua, Italy
*  Zakučac proslavio blagdan sv. Leopolda Mandića: Zakučac celebrates the feast day of its saint

კატეგორია:დაბადებული 12 მაისი
კატეგორია:დაბადებული 1866
კატეგორია:გარდაცვლილი 30 ივლისი
კატეგორია:გარდაცვლილი 1942
კატეგორია:XX საუკუნის ქრისტიანი წმინდანები
მომირ ბულატოვიჩი

**მომირ ბულატოვიჩი** (; დ. 21 სექტემბერი, 1956, ბელგრადი, სსრ, ისფრ — გ. 30 ივნისი, 2019, პოდგორიცა, მონტენეგრო) — იუგოსლავიელი და შემდეგ მონტენეგროელი პოლიტიკოსი. მონტენეგროს პირველი, ფედერალური პრეზიდენტი (1990-1998). იუგოსლავიის ფედერაციის პრემიერ-მინისტრი (1998–2000).

## რესურსები ინტერნეტში
* A. Schwarz: *Die Proklamation der Bundesrepublik Jugoslawien* , auf pelagon.de vom 24. April 2014

კატეგორია:დაბადებული 21 სექტემბერი
კატეგორია:დაბადებული 1956
კატეგორია:გარდაცვლილი 30 ივნისი
კატეგორია:გარდაცვლილი 2019
კატეგორია:მონტენეგროს პრეზიდენტები
ბაბა (მთა)

**ბაბა** ან **ვარნოუსი** ან **ვარნოუნდასი** (, ) — მთის მასივი ჩრდილოეთ მაკედონიისა და საბერძნეთის საზღვარზე. მთას გააჩნია რამდენიმე მწვერვალი, მათგან უმაღლესია — პელისტერის პიკი. 

ბაბის მაკედონურ ნაწილში პელისტერის ფერდობებზე შექმნილია ეროვნული პარკი, სადაც ფლორისა და ფაუნის მრავალი იშვიათი წარმომადგენელი ბინადრობს, მათ შორის ბალკანეთის ენდემი - ბალკანური ან რუმელიის ფიჭვი (*Pinus peuce*).

## იხილეთ აგრეთვე
* ჩრდილოეთ მაკედონიის მთების სია

## რესურსები ინტერნეტში
* „პელისტერი, ჩრდილოეთი მაკედონია“ Peakbagger-ზე

კატეგორია:მაკედონიის მთები
კატეგორია:საბერძნეთის მთები
ჰადი

**ჰადი** () — რეჟისორ მარიტინ რიტის 1963 წლის ამერიკული ფილმი

## სიუჟეტი
ჰად ბენონი არის შეუბრალებელი ახალგაზრდა, რომელიც აფუჭებს ყველაფერს, რასაც ეხება. ის ყველაფრისადმი მტრულადაა განწყობილი.უგულო ჰადსა და მის მკაცრ და პრინციპულ მამას შორის კონფლიქტია. ჰადით მოხიბლულია მისი ძმისშვილი ლონი, მაგრამ ამლე ისიც შეიტყობს ჰადის უგულობის შესახებ. მიუხედავად ყველაფრისა, ჰადი გამარჯვებული რჩება.

## როლებში
*პოლ ნიუმენი - ჰად ბენონი 
*პატრისია ნილი - ალმა ბრაუნი
*მელვინ დაგლასი - ჰომერ ბენონი 
*ბრენდონ დე უაილდი - ლონი ბენონი 
*უიტ ბისელი - მისტერ ბერისი 
*კრეჰან დენტონი - ჯესი 

## ჯილდოები
#ოსკარი საუკეთესო მსახიობი ქალისთვის: პატრისია ნილი
#ოსკარი საუკეთესო მსახიობი კაცისთვის მეორეხარისხოვან როლში: მელვინ დაგლასი
#ოსკარი საუკეთესო ოპერატურისთვის: ჯეიმზ ვონგ ჰოუი

## რესურსები ინტერნეტში
*
*

კატეგორია:1963 წლის ფილმები
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:Paramount Pictures-ის ფილმები
კატეგორია:რომანებზე დაფუძნებული ფილმები
კატეგორია:შავ-თეთრი ფილმები
კატეგორია:დრამატული ფილმები
ოტაჩი

**ოტაჩი** () — ქალაქი მოლდოვაში. მდებარეობს მდინარე დნესტრის მარჯვენა სანაპიროზე, ოკნიცის რაიონში. 2014 წელს ქალაქის მოსახლეობა 8 400 კაცს შეადგენდა.

## რესურსები ინტერნეტში
* ოტაჩის არაოფიციალური საიტი 

## სქოლიო
კატეგორია:მოლდოვის ქალაქები
ოსკარის 33-ე დაჯილდოება

**ოსკარის 33-ე დაჯილდოების ცერემონია** — საუკეთესო ფილმებისა და კინოხელოვანების რიგით 33-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით.

## ლაურეატები
კატეგორია:ოსკარის დაჯილდოების ცერემონიები
სოკოლა (შოლდენეშტის რაიონი)

**სოკოლა** () — სოფელი მოლდოვაში, შოლდენეშტის რაიონში. მდებარეობს ზღვის დონიდან 73 მეტრზე. 2004 წლის მონაცემებით, მოსახლეობა 356 ადამიანს შეადგენდა.

## იხილეთ აგრეთვე 
* მოლდოვის ადმინისტრაციული დაყოფა
* შოლდენეშტის რაიონი

## რესურსები ინტერნეტში 
* მოლდოვის მოსახლეობის 2004 წლის აღწერის მონაცემები

კატეგორია:შოლდენეშტის რაიონის სოფლები
რიბნიცა

**რიბნიცა** (, ) — ქალაქი მოლდოვაში. მდებარეობს თვითგამოცხადებული დნესტრისპირეთის მოლდოვური რესპუბლიკის ტერიტორიაზე, მდინარე დნესტრის მარცხენა სანაპიროზე. 2014 წელს ქალაქის მოსახლეობა 47 949 კაცს შეადგენდა.

## დაძმობილებული ქალაქები
* დმიტროვი, რუსეთი
* ვინიცია, უკრაინა
* ჰოლა-პრისტანი, უკრაინა

## რესურსები ინტერნეტში
* ქალაქ რიბნიცის საინფორმაციო-გასართობი პორტალი 
* ქალაქის არაოფიციალური საიტი 

## სქოლიო
კატეგორია:მოლდოვის ქალაქები
ორჰეი

**ორჰეი** () — ქალაქი მოლდოვაში. მდებარეობს მდინარე რეუტზე, კიშინიოვიდან 40 კმ-ში. წარმოადგენს ორჰეის რაიონის ადმინისტრაციულ ცენტრს. 2014 წელს ქალაქის მოსახლეობა 33 600 კაცს შეადგენდა.

## დაძმობილებული ქალაქები
*  ბიკაზი, რუმინეთი
*  პიატრა-ნიამცი, რუმინეთი

## რესურსები ინტერნეტში
* ორჰეი
* რადიო ორჰეი radioorhei.info-ზე

## სქოლიო
კატეგორია:მოლდოვის ქალაქები
მერი პოპინსი (ფილმი)

***მერი პოპინსი*** () — 1964 წლის ამერიკული ფილმი. გადაღებულია პამელა ტრევერსის ამავე სახელწოდების საბავშვო წიგნების სერიის მიხედვით.

## სიუჟეტი
მერი პოპინსი სუპერ ძიძაა, რომელიც დაფრინავს ქოლგით. ის ბენქსების ოჯახში ბავშვების თხოვნით მიფრინდება, რათა მათი ძიძა გახდეს.

## როლებში
*ჯულია ენდრიუსი - მერი პოპინსი 
*დიკ ვან დაიკი - ბერტი 
*დევიდ ტომლინსონი - ჯორჯ ბენქსი 
*გლინის ჯონსი - უინიფრიდ ბენქსი 
*ჰერმიონ ბადელეი - ელენი
*რიტა შოუ - მისის ბრილი
*არტურ მალეტი - მისტერ დეივისი
*ჯეინ დარველი - ადამიანი ქალი
*ელზა ლანჩესტერი - კეიტ ნანა

## ჯილდოები
;ოსკარი
*საუკეთესო მსახიობი ქალი: ჯულია ენდრიუსი
*საუკეთესო ორიგინალური სიმღერა: რიჩარდ შერმანი, რობერტ შერმანი
*საუკეთესო ორიგინალური საუნდტრეკი: რიჩარდ შერმანი, რობერტ შერმანი
*საუკეთესო მონტაჟი: კოტონ ვარბარტონი
*საუკეთესო ვიზუალური ეფექტები: პიტერ ილენშოუ, ჰამილტონ ლასკი, იუსტიც ლაიკეტი

;ოქროს გლობუსი
*საუკეთესო მსახიობი ქალი მიუზიკლსა ან კომედიაში: ჯულია ენდრიუსი

## რესურსები ინტერნეტში
* 
* 
* 
* 
* 
* 
* 
* 

## სქოლიო
კატეგორია:1964 წლის ფილმები
კატეგორია:ინგლისურენოვანი ფილმები
კატეგორია:რომანებზე დაფუძნებული ფილმები
კატეგორია:ამერიკული ფენტეზი ფილმები
თოფქაფი (ფილმი)

**თოფქაფი** () — 1964 წლის ამერიკული ფილმი. პიტერ უსტინოვმა მიიღო ოსკარი საუკეთესო მსახიობი კაცისთვის მეორეხარისხოვან როლში.

## სიუჟეტი
ელიზაბეთ ლიპი და უოლტერ ჰარპერი აპირებენ გაძარცვნონ თოფქაფის სასახლე სტამბოლში. ძარცვაში ჩართული აღმოჩნდება არტურ სიმფსონი, რომელსაც პასპორტის პრობლემები აქვს. თურქეთის დაზვერვა სიმფსონს საზღვარზე დააპატიმრებს და გადაიბირებს, რომ მან პარტნიორების წინააღმდეგ იჯაშუშოს. თუმცა თურქეთის დაზვერვას შეცდომით ჰგონია, რომ დამნაშავეები კომუნისტი აგენტები არიან და მკვლელობას გეგმავენ.

## როლებში
*მელინა მერკური - ელიზაბეთ ლიპი
*მაქსიმილიან შელი - უოლტერ ჰერპერი
*პიტერ უსტინოვი - არტურ სიმონ სიმფსონი 
*აკიმ ტამიროვი - ჟერვანი 
*რობერტ მორლი - სედრიკ პეიჯი 
*ჟილ სეგალი - ჟიული
*ჯეს ჰანი - ჰანს ფიშერი

## რესურსები ინტერნეტში
* 

კატეგორია:1964 წლის ფილმები
კატეგორია:ინგლისურენოვანი ფილმები
კატეგორია:რომანებზე დაფუძნებული ფილმები
კატეგორია:ამერიკული ფილმები ძარცვის შესახებ
კატეგორია:United Artists-ის ფილმები
ოქროს გლობუსის 22-ე დაჯილდოება

**ოქროს გლობუსის 22-ე დაჯილდოება** გაიმართა 1965 წლის 8 თებერვალს. მასში 1964 წლის ფილმები მონაწილეობდნენ.

## ლაურეატები 
## რესურსები ინტერნეტში
*ოფიციალური საიტი 

კატეგორია:ოქროს გლობუსი
სტრეშენი

**სტრეშენი** () — ქალაქი ცენტრალურ მოლდოვაში. მდებარეობს კიშინიოვიდან ჩრდილო-დასავლეთით 23 კმ-ზე. წარმოადგენს სტრეშენის რაიონის ადმინისტრაციულ ცენტრს. 2014 წელს ქალაქის მოსახლეობა 21 400 კაცს შეადგენდა.

## რესურსები ინტერნეტში
* სტრეშენის ამინდი 

## სქოლიო
კატეგორია:მოლდოვის ქალაქები
გოიანეზია

**გოიანეზია** () — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 640 მეტრზე. მიეკუთვნება გოიასის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ სერისის შემადგენლობაში.

2010 წლის მონაცემებით, მოსახლეობა 59 549 ადამიანს შეადგენდა, მოსახლეობის სიმჭიდროვე 38,49 კმ²-ზე. ფართობი 1 547 კმ²-ია.

## იხილეთ აგრეთვე
* გოიასი
* ბრაზილიის შტატები

## რესურსები ინტერნეტში
*ბრაზილიის 2010 წლის აღწერის მონაცემები გოიასის შტატში 
**Ranking decrescente do IDH-M dos municípios do Brasil* 

კატეგორია:გოიასის შტატის მუნიციპალიტეტები
ნიკოლოზ ანთიძე

**ნიკოლოზ (ნიკა) ანთიძე** (დ. 28 მარტი, 1974, თბილისი) — ქართველი იურისტი. 2014 წლიდან არის საქართველოს კულტურული მემკვიდრეობის დაცვის ეროვნული სააგენტოს გენერალური დირექტორი.

## ბიოგრაფია
1996 წელს დაამთავრა თბილისის სახელმწიფო უნივერსიტეტის აღმოსავლეთმცოდნეობის ფაკულტეტი, ხოლო 2000 წელს იმავე უნივერსიტეტის იურიდიული ფაკულტეტი. 2005 წელს მიიღო ამერიკის შეერთებული შტატების სახელმწიფო დეპარტამენტის სერტიფიკატი — „International visitor leadership program of the United States Department of State „Historic preservation in the U.S“, ხოლო 2008 წელს ეგვიპტის არაბთა რესპუბლიკის საგარეო საქმეთა სამინისტროსთან არსებული, დსთ-ს ქვეყნებთან ტექნიკური თანამშრომლობის ფონდის სერტიფიკატი — „Maintenance and Restoration of Monuments“.

1991-2002 წლებში იყო საქართველოს მეცნიერებათა აკადემიის კვლევის ცენტრის უფროსი ლაბორანტი, უმცროსი მეცნიერ-თანამშრომელი, სამხედრო საქმის წარმოების ინსპექტორი, 2002-2004 წლებში საქართველოს ძეგლთა დაცვის დეპარტამენტის იურიდიული განყოფილების ხელმძღვანელი, 2005-2007 წლებში კულტურული მემკვიდრეობის სამართლის ლექტორი თბილისის სამხატვრო აკადემიის, რესტავრაციის, ხელოვნებისა და თეორიის ფაკულტეტზე. 

2009 წლიდან სამინისტროსთან არსებული „კულტურული მემკვიდრეობის დაცვის საბჭოს“ არქეოლოგიური სექციის წევრია; „კულტურული მემკვიდრეობის ძეგლებზე ჩატარებული, არქეოლოგიური სამუშაოების მიმღები კომისიის“ თავმჯდომარის მოადგილე. 2007 წელს საქართველოს კულტურის, ძეგლთა დაცვისა და სპორტის სამინისტროს, „მსოფლიო კულტურული მემკვიდრეობის კომიტეტის“ თავმჯდომარის მოადგილე, 2004-2009 წლებში საქართველოს კულტურის, ძეგლთა დაცვისა და სპორტის სამინისტროს, მონიტორინგისა და პრევენციული კონსერვაციის სამმართველოს უფროსი. 

2009-2011 წლებში იყო კულტურული მემკვიდრეობის დაცვის ეროვნული სააგენტოს დაცული ტერიტორიებისა და მონიტორინგის სამსახურის უფროსი. 2014 წელს კულტურული მემკვიდრეობის დაცვის ეროვნული სააგენტოს ინსპექციის უფროსი. 2011-2013 წლებში საქართველოს კულტურული მემკვიდრეობის დაცვის ეროვნული სააგენტოს იურიდიული სამსახურის უფროსი.

ჰყავს მეუღლე, თამარ წერეთელი და შვილები.

## რესურსები ინტერნეტში
* ნიკოლოზ ანთიძე ბიოგრაფია

კატეგორია:ქართველი იურისტები
კატეგორია:დაბადებული 1974
კატეგორია:კულტურული მემკვიდრეობის დაცვის ეროვნული სააგენტოს გენერალური დირექტორები
კატეგორია:დაბადებული 28 მარტი
ოკნიცა

**ოკნიცა** () — ქალაქი ჩრდილოეთ მოლდოვაში. წარმოადგენს ოკნიცის რაიონის ადმინისტრაციულ ცენტრს. 2014 წელს ქალაქის მოსახლეობა 9 500 კაცს შეადგენდა.

ოკნიცას 1946 წლის 7 თებერვალს დაბის სტატუსი მიენიჭა, ხოლო 1994 წელს კი ქალაქის.

## რესურსები ინტერნეტში
* ოკნიცა — ჩრდილოეთი დედაქალაქი 
* ინფორმაცია ქალაქ ოკნიცის შესახებ 
* ქალაქ ოკნიცის არაოფიციალური საიტი 

## სქოლიო
კატეგორია:მოლდოვის ქალაქები
მონტენეგროს მეცნიერებისა და ხელოვნების აკადემია

**მონტენეგროს მეცნიერებისა და ხელოვნების აკადემია** () — მონტენეგროს უმაღლესი სამეცნიერო-საგანმანათლებლო დაწესებულება. მდებარეობს ქვეყნის დედაქალაქ პოდგორიცაში. 

აკადემია დაარსდა 1976 წელს. აკადემიის ასამბლეამ 2004 წლის 17 დეკემბრისა და 2005 წლის 27 მაისის სხდომებზე მიიღო აკადემიის ახალი წესდება. 

ამჟამად აკადემიის შემადგენლობაში შედის 46 წევრი მონტენეგროდან და 37 საზღვარგარეთიდან.

## აკადემიის პრეზიდენტები 
* ბრანკო პავიცევიჩი (1973-1981 წწ.)
* ბრანისლავ შოშკიჩი (1981-1985 წწ.)
* მირჩეტა ჯუროვიჩი (1985-1989 წწ.)
* ვუკოტიჩ დრაგუტინი (1989-2002 წწ.)
* მომირ ჯუროვიჩი  (2002-დან)

## რესურსები ინტერნეტში
* მონტენეგროს მეცნიერებისა და ხელოვნების აკადემიის საიტი  

კატეგორია:ეროვნული აკადემიები
კატეგორია:მონტენეგროს კულტურა
კატეგორია:მონტენეგროს ხელოვნება
კატეგორია:მონტენეგროს მეცნიერება
მთის გვირგვინი

200px|მინიატიურა|პირველი გამოცემის თავფურცელი
**მთის გვირგვინი** () — ჩერნოგორიის მმართველის პეტრე II პეტროვიჩ ნეგოშის რომანტიკული პოემა. პირველად გამოქვეყნდა ვენაში 1847 წელს სერბულ ენაზე. მოიცავს 2819 სტროფს. 

ნაწარმებში გადმოცემულია XVIII საუკუნის დასაწყისის ამბები. პეტრე ნეგოში პოემაში აღწერს ჩერნოგორიის ისტორიის მოვლენებს, რომელსაც ადგილი ჰქონდა სტეფან ნემანიჩის მმართველობიდან XVIII საუკუნის დასაწყისამდე.

## რესურსები ინტერნეტში
* „მთის გვირგვინის“ ნაწყვეტები

კატეგორია:მონტენეგროული ლიტერატურა
კატეგორია:ცენზურის მიერ აკრძალული წიგნები
ნერგები

**ნერგები** — 1972 წლის ქართული დრამატული მხატვრული ფილმი, რომლის დამდგმელი რეჟისორია რეზო ჩხეიძე. მთავარ როლშია რამაზ ჩხიკვაძე. ფილმის პირველი ჩვენება საკავშირო ეკრანზე შედგა 1973 წელს. ფილმი შეყვანილი იყო მოსკოვის მე-8 საერთაშორისო კინოფესტივალზე, სადაც რამაზ ჩხიკვაძემ პრემია მიიღო.  

მოხუცი ლუკა ბაბუა ხეხილის ბაღის განახლებას გადაწყვეტს და შვილიშვილთან ერთად მსხლის იშვიათი ჯიშის — ხეჭეჭურის ნერგების საშოვნელად შორ გზას დაადგება. მოხუცის ახირება ბევრს გაუკვირდება, რადგან ლუკამ კარგად იცის, რომ ხეჭეჭურის ნაყოფს თავის სიცოცხლეში ვეღარ მოესწრება. ბაბუა და შვილიშვილი ნერგებს იშოვიან, მაგრამ მათ სახლში მიტანა არ უწერია — გზაში ჭკნობას იწყებენ. ლუკა ნერგების ნაწილს გზის პირას ჩარგავს, დანარჩენს კი მოცურებული მანქანის გადასარჩენად გაწირავს — ბორბლებქვეშ ჩაუყრის და მანქანას ხრამში გადაჩეხვისგან იხსნის.

## როლებში
* რამაზ ჩხიკვაძე — ლუკა ბაბუა
* მიშა მესხი — კახა
* მერი ქორელი — ბებია ელისაბედი
* სესილია თაყაიშვილი — ციცინო
* ზეინაბ ბოცვაძე — კახას დედა
* ზურაბ ქაფიანიძე — მეურმე
* მიხეილ ვაშაძე — დათეშიძე
* სერაფიმ სტრელკოვი — მისტერ ფლეტჩერი
* კახი კავსაძე — დავითი
* ზურაბ ლაფერაძე  
* ჯემალ ღაღანიძე — სასტუმროს ადმინისტრატორი
* ლია კაპანაძე — ქვრივი ქალი
* ბონდო გოგინავა — ბონდოია
* მერი ერგნელი
* ლევან (ლეო) სოხაშვილი
* ნინა მანშტალიროვა
* ნედა ღამბარაშვილი
* გელა ჩარკვიანი — ამერიკელი ტურისტი
* გივი თოხაძე
* გოჩა ლომია — სატვირთოს მძღოლი
* ირაკლი ქოქრაშვილი — გლეხი
* რვინ კნაუსმიულერი — ამერიკელი ტურისტი
* ზოზო (იასონ) ბაქრაძე — ავტობუსის მძღოლი

## რესურსები ინტერნეტში
* ნერგები — კინოფილმების ინტერნეტ მონაცემთა ბაზა 
* 

კატეგორია:1972 წლის ქართული ფილმები
კატეგორია:სსრკ-ის ფილმები
კატეგორია:ქართულენოვანი ფილმები
კატეგორია:ფილმები ანბანის მიხედვით
კატეგორია:რეზო ჩხეიძის ფილმები
ჩიტისთავა

**ჩიტისთავა** () — მცენარეთა გვარი შროშანისებრთა ოჯახისა. პატარა (3 — 35 სმ სიმაღლისა) ბოლქვიანი ბალახებია. მათი ყვავილსაფრის ფოთოლაკი ყვითელი ან თეთრია და დაყვავილების შემდეგ ზედვე რჩება. ბევრი სახეობა გაზაფხულის ეფემერია. 

100-მდე სახეობა გავრცელებულია ევროპის, აზიისა და აფრიკის ზომიერ ზონაში. კავკასიასა და შუა აზიაში 90-მდე სახეობა იზრდება, საქართველოში — 14, მათ შორის 5 კავკასიის ენდემია. 

გვხვდება დაბლობიდან მოკიდებული ალპურ სარტყელამდე ველებსა და კლდოვან ადგილებზე, ტყეებსა და ბუჩქნარებში, მდელოებზე, ხშირად თოვლთან ახლოს, სახეობათა მეტი წილი უფრო აღმოსავლეთ საქართველოშია გავრცელებული.

## ლიტერატურა
კატეგორია:შროშანისებრნი
ვორდინბორგის მუნიციპალიტეტი

**ვორდინბორგის მუნიციპალიტეტი** — მუნიციპალიტეტი (დანიურად *კომუნა*) დანიაში, ზელანდიის რეგიონში. მუნიციპალიტეტის ფართობია 621 კმ², ხოლო მოსახლეობა 45 925 (2012). შეიქმნა 2007 წლის 1 იანვარს.

## რესურსები ინტერნეტში
* 

კატეგორია:ზელანდიის რეგიონის მუნიციპალიტეტები
სორეს მუნიციპალიტეტი

**სორეს მუნიციპალიტეტი** — მუნიციპალიტეტი (დანიურად *კომუნა*) დანიაში, ზელანდიის რეგიონში,  კუნძულ ზელანდიაზე. მუნიციპალიტეტის ფართობია 311,05 კმ², ხოლო მოსახლეობა 29 400 (2012). შეიქმნა 2007 წლის 1 იანვარს.

## გალერეა 

Image:Sorø Academy (Denmark).JPG|
Image:Scavenius Stiftelse.JPG|
Image:Sorø - parkland.jpg|
Image:Ruds Vedby - Vedbygaard1.JPG|

## რესურსები ინტერნეტში
* მუნიციპალიტეტის ოფიციალური საიტი
* East Denmark tourism information 

კატეგორია:ზელანდიის რეგიონის მუნიციპალიტეტები
სტევნსის მუნიციპალიტეტი

**სტევნსის მუნიციპალიტეტი** — მუნიციპალიტეტი (დანიურად *კომუნა*) აღმოსავლეთ დანიაში, ზელანდიის რეგიონში,  კუნძულ ზელანდიაზე. მუნიციპალიტეტის ფართობია 249,92 კმ², ხოლო მოსახლეობა 21 920 (2014). შეიქმნა 2007 წლის 1 იანვარს.

## გალერეა 

Image:Sankt Katharina kirke store heddinge.jpg|
Image:GjorslevSlotDK.jpg|
Image:ValloeStift.jpg|

## რესურსები ინტერნეტში
* მუნიციპალიტეტის ოფიციალური საიტი
* East Denmark tourism information 
* Cold War Museum Stevns Fortress

კატეგორია:ზელანდიის რეგიონის მუნიციპალიტეტები
ალბანეთის ბანკი

**ალბანეთის ბანკი** () — ცენტრალური ბანკი ალბანეთში. სათავო ოფისი მდებარეობს ქვეყნის დედაქალაქ ტირანაში. ბანკს აგრეთვე ხუთი ფილიალი გააჩნია, რომლებიც განლაგებულია შკოდერში, გიროკასტრაში, ელბასანში, კორჩასა და ლუშნიაში.

## ისტორია
1925 წლის 15 მაისს ალბანეთის ხელისუფლებასთან შეთანხმებით იტალიურმა კონსორციუმმა ალბანეთის ეროვნული ბანკი დააფუძნა. ბანკის სათავო ოფისი დურესში მდებარეობდა, ხოლო ადმინისტრაციული კომიტეტი - რომში. 1926 წლის მარტში ბანკმა ბანკნოტების გამოშვება დაიწყო. 1944 წელს ეროვნულ ბანკს ალბანეთის სახელმწიფო ბანკი დაერქვა. 1945 წლის იანვარში ანტიფაშისტური ეროვნულ-განმათავისუფლებელი საბჭოს პრეზიდიუმის გადაწყვეტილებით, გაუქმდა სახელმწიფო ბანკის უცხოური კონცესია. 1945 წლის 3 იანვარს მიიღეს ალბანეთის სახელმწიფო ბანკის შესახებ კანონი და განსაზღვრა მისი როგორც ცენტრალური ბანკის სტატუსი.

1992 წლის 22 აპრილს ალბანეთის სახელმწიფო ბანკს სახელი შეეცვალა ალბანეთის ბანკით.

## სქოლიო
## რესურსები ინტერნეტში
* ალბანეთის ბანკის ოფიციალური საიტი 

კატეგორია:ცენტრალური ბანკები
კატეგორია:ალბანეთის ეკონომიკა
შკელკიმ კანი

**შკელკიმ კანი** ( დ. 6 მაისი, 1956) — ალბანელი ეკონომისტი და ბანკირი. 2013–2016 წლებში ალბანეთის ფინანსთა მინისტრი. 

## რესურსები ინტერნეტში
* ალბანეთის მთავრობა 

კატეგორია:ალბანეთის ფინანსთა მინისტრები
კატეგორია:დაბადებული 6 მაისი
კატეგორია:დაბადებული 1956
კატეგორია:ცოცხალი ადამიანები
ტირანის უნივერსიტეტი

**ტირანის უნივერსიტეტი** () — უდიდესი და უმნიშვნელოვანესი უმაღლესი საგანმანათლებლო დაწესებულება ალბანეთში. დაარსდა 1957 წელს მეცნიერებათა ინსტიტუტისა და კიდევ 4 უმაღლესი საწავლებლის ბაზაზე. 1985-დან 1992 წლამდე ატარებდა ენვერ ხოჯას სახელს (*Universiteti i Tiranës „Enver Hoxha“*).

## ფაკულტეტები
* მედიცინის ფაკულტეტი — ყველაზე ცნობილი ფაკულტეტი მაღალი კონკურსით. ბოლო პერიოდში ცდილობს დამოუკიდებელ უმაღლეს სასწავლებლად ჩამოყალიბებას.
* სოციალურ მეცნიერებათა ფაკულტეტი
* საბუნებისმეტყველო მეცნიერებათა ფაკულტეტი
* ისტორიისა და ფილოლოგიის ფაკულტეტი
* სამართლის ფაკულტეტი
* ეკონომიკურ მეცნიერებათა ფაკულტეტი
* უცხო ენათა ფაკულტეტი

## რესურსები ინტერნეტში
* ტირანის უნივერსიტეტი
* ტირანის პოლიტექნიკური უნივერსიტეტი 

კატეგორია:ალბანეთის უნივერსიტეტები
კატეგორია:უნივერსიტეტები ანბანის მიხედვით
ურუანა

**ურუანა** () — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 586 მეტრზე. მიეკუთვნება გოიასის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ სერისის შემადგენლობაში.

2010 წლის მონაცემებით, მოსახლეობა 13 826 ადამიანს შეადგენდა, მოსახლეობის სიმჭიდროვე 26,46 კმ²-ზე. ფართობი 522 506 კმ²-ია.

## იხილეთ აგრეთვე
* გოიასი
* ბრაზილიის შტატები

## რესურსები ინტერნეტში
*ბრაზილიის 2010 წლის აღწერის მონაცემები გოიასის შტატში 
**Ranking decrescente do IDH-M dos municípios do Brasil* 

კატეგორია:გოიასის შტატის მუნიციპალიტეტები
ბარის მუნიციპალიტეტი

**ბარის მუნიციპალიტეტი** () — მუნიციპალიტეტი მონტენეგროში. ადმინისტრაციული ცენტრი — ქალაქი ბარი.

## დემოგრაფია
ბარის მუნიციპალიტეტის მოსახლეობა 2013 წელს შეადგენდა 40 037 ადამიანს.. ფართობი 598 კმ².

## იხილეთ აგრეთვე 
* მონტენეგროს ადმინისტრაციული დაყოფა

## რესურსები ინტერნეტში 
* მუნიციპალიტეტის ოფიციალური საიტი

## სქოლიო 
კატეგორია:მონტენეგროს მუნიციპალიტეტები
ოსანა კოტორელი

**ნეტარი ოსანა კოტორელი** (სერბულ-ხორვატული:Ozana Kotorska; დ. 25 ნოემბერი, 1493 — გ. 27 აპრილი, 1565) — კათოლიკე განდეგილი კოტორიდან. ოსანა წარმოშობით ზეტის სამთავროდან, მართლმადიდებელი სერბი იყო, თუმცა თინეიჯერობის პერიოდში კათოლიკე გახდა. ის იყო დომინიკელთა მესამე ორდენის წევრი და სიკვდილის შემდეგ მიიჩნეოდა კოტორის მფარველად. მის ბეატიფიკაცია მოხდა 1928 წელს, ხოლო კანონიზაცია – 1934 წელს. მისი კანონიზაცია მოახდინა რომის პაპმა პიუს XI–მ.

## რესურსები ინტერნეტში 
* Patron Saints Index: Blessed Hosanna of Cattaro  
* Beata Osanna di Cattaro 
* Den salige Hosanna av Kotor 

## სქოლიო 
კატეგორია:დაბადებული 1493
კატეგორია:გარდაცვლილი 27 აპრილი
კატეგორია:გარდაცვლილი 1565
კატეგორია:XV საუკუნის ქრისტიანი წმინდანები
ოქროს გლობუსის 23-ე დაჯილდოება

**ოქროს გლობუსის 23-ე დაჯილდოება** გაიმართა 1966 წლის 28 თებერვალს. მასში 1965 წლის ფილმები მონაწილეობდნენ.

## ლაურეატები 
## რესურსები ინტერნეტში
*ოფიციალური საიტი 

კატეგორია:ოქროს გლობუსი
ოსკარის 38-ე დაჯილდოება

**ოსკარის 38-ე დაჯილდოების ცერემონია** — საუკეთესო ფილმებისა და კინოხელოვანების რიგით 38-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. დაჯილდოება გაიმართა 1966 წლის 18 აპრილს. მასში მონაწილეობა მიიღო 1965 წელს გამოსულმა ფილმებმა.

## ლაურეატები
კატეგორია:ოსკარის დაჯილდოების ცერემონიები
მუსიკის ჰანგები (ფილმი)

**მუსიკის ჰანგები** () — 1965 წლის ამერიკული მუსიკალური ფილმი. დაფუძნებულია ამავე სახელწოდების მიუზიკლზე.

## სიუჟეტი
ყოფილი გემის კაპიტანი, ბარონ ფონ ტრაპი, ამჯერად ქვრივი თავის შვიდ შვილთან ერთად ზალცბურგის მახლობლად ცხოვრობს. სახლში დისციპლინა და წესრიგი სუფევს, მაგრამ ის მაინც გადაწყვეტს ბავშვებს აღმზრდელი დაუქირაოს. ყველაფერი იცვლება, როდესაც სახლში მარია გამოჩნდება.

## როლებში
*ჯულია ენდრიუსი - მარია 
*კრისტოფერ პლამერი - კაპიტანი ფონ ტრაპი
*ელეანორ პარკერი - ბარონესა
*რიჩარდ ჰეიდნი - მაქს დეტვაილერი 
*პეგი ვუდი - დედა აბესა  
*ჩარმიან კარი - ლისლი

## ჯილდოები
;ოსკარი
*საუკეთესო ფილმი
*საუკეთესო რეჟისორი: რობერტ უაიზი
*საუკეთესო ადაპტირებული მუსიკა: ირვინ კოსტალი 
*საუკეთესო ხმა: ჯეიმზ კოკორანი, ფრედ ჰაინზი
*საუკეთესო მონტაჟი: უილიამ რეინოლდსი

;ოქროს გლობუსი
*საუკეთესო მიუზიკლი ან კომედია
*საუკეთესო მსახიობი ქალი მიუზიკლსა ან კომედიაში: ჯულია ენდრიუსი

## რესურსები ინტერნეტში
* 
* 
* 
* 
* 

კატეგორია:1965 წლის ფილმები
კატეგორია:ინგლისურენოვანი ფილმები
კატეგორია:მიუზიკლებზე დაფუძნებული ფილმები
კატეგორია:20th Century Fox-ის ფილმები
კატეგორია:ამერიკული ფილმები
ლატვიის საპარლამენტო არჩევნები (1993)

**ლატვიის საპარლამენტო არჩევნები (1993)** () — საბჭოთა კავშირისგან დამოუკიდებლობის მოპოვების შემდეგ პირველი საპარლამენტო არჩევნები ლატვიაში. არჩევნები გაიმართა 1993 წლის 5-6 ივნისს. არჩევნებში გამარჯვებული გახდა პარტია ლატვიის გზა.

## რესურსები ინტერნეტში
*ლატვიის 1993 წლის საპარლამენტო არჩევნების შედეგები 

კატეგორია:ლატვიის საკანონმდებლო ორგანოს არჩევნები
კატეგორია:1993 წლის არჩევნები
ერებუნის ნაკრძალი

**ერებუნის ნაკრძალი** () — სახელმწიფო ნაკრძალი სომხეთში. მდებარეობს კოტაიქისა და არარატის პროვინციების საზღვარზე. ეს სომხეთის ყველაზე პატარა ნაკრძალია. ნაკრძალი შეიქმნა 1981 წელს. 

## რესურსები ინტერნეტში
* ერებუნის ნაკრძალი 

კატეგორია:სომხეთის ნაკრძალები
შიკაჰოღის სახელმწიფო ნაკრძალი

**შიკაჰოღის სახელმწიფო ნაკრძალი** () — სახელმწიფო ნაკრძალი სომხეთში. მდებარეობს ქვეყნის სამხრეთ ნაწილში, სიუნიქის პროვინციაში. ეს სომხეთის სიდიდით მეორე ნაკრძალია. ნაკრძალი შეიქმნა 1958 წელს და მისი მიზანი ხელუხლებელი მუხნარ-რცხილნარი ტყეების მცენარეთა და ცხოველთა დაცვა იყო. 

## რესურსები ინტერნეტში
* შიკაჰოღის სახელმწიფო ნაკრძალი 

კატეგორია:სომხეთის ნაკრძალები
ხოსროვის სახელმწიფო ნაკრძალი

**ხოსროვის სახელმწიფო ნაკრძალი** () — სახელმწიფო ნაკრძალი სომხეთში. მდებარეობს არარატის პროვინციაში, გეღამის ქედის სამხრეთ ნაწილში. ნაკრძალი შეიქმნა 1958 წელს და მისი ფართობი 29 000 ჰექტარია. ნაკრძალის შემნის მიზანი აქ არსებული ფლორისა და ფაუნის დაცვა და შენარჩუნება იყო.

## რესურსები ინტერნეტში
* ხოსროვის სახელმწიფო ნაკრძლის ფლორისა და ფაუნის ფოტოგალერეა 
* ხოსროვის სახელმწიფო ნაკრძალი სომხურ მარკაზე

კატეგორია:სომხეთის ნაკრძალები
ნიკოლა კლიუსევი

**ნიკოლა კლიუსევი** (; დ. 2 ოქტომბერი, 1927, შტიპი, იუგოსლავიის სამეფო — გ. 16 იანვარი, 2008, სკოპიე, მაკედონია) — მაკედონიელი ეკონომისტი და სახელმწიფო  მოღვაწე, მაკედონიის პირველი პრემიერ-მინისტრი (1991-1992 წწ.) ქვეყნის მიერ დამოუკიდებლობის გამოცხადების შემდეგ. ქვეყნის თავდაცვის მინისტრი 1998-2000 წლებში.

1953 წელს დაამთავრა ბელგრადის უნივერსიტეტი. აქვე მიიღო სამეცნიერო ხარისხი. მაკედონიის იუგოსლავიიდან გამოყოფის შემდეგ ქვეყნის პირველი პრემიერ-მინისტრი გახდა. მისი ხელმძღვანელობით შემოიღეს ეროვნული ვალუტა - დენარი. გარდა ამისა, იგი აწარმოებდა რტულ მოლაპარაკებებს მაკედონიიდან იუგოსლავიის ჯარების გაყვანის შესახებ. პრემიერის თანამდებობაზე ყოფნის პერიოდში არ იყო არცერთი პარტიის წევრი.

1998-2000 წლებში იგი კვლავ მთავრობაშია, როგორც თავდაცვის მინისტრი.

## რესურსები ინტერნეტში
* Почина Никола Кљусев, прв премиер на независна Македонија  

კატეგორია:ჩრდილოეთ მაკედონიის პრემიერ-მინისტრები
კატეგორია:დაბადებული  2 ოქტომბერი
კატეგორია:დაბადებული 1927
კატეგორია:გარდაცვლილი 16 იანვარი
კატეგორია:გარდაცვლილი 2008
კატეგორია:ჩრდილოეთ მაკედონელი ეკონომისტები
ევროვიზიის სიმღერის კონკურსი 2015

**ევროვიზიის სიმღერის კონკურსი 2015** — ევროვიზიის სიმღერის მე-60 კონკურსი, რომელიც გაიმართება ვენაში (ავსტრია). ეს არის მეორე შემთხვევა, როდესაც ავსტრია მასპინძლობს ევროვიზიას, პირველად კონკურსი 1967 წელს ჩატარდა. კონკურსის ნახევარფინალი ჩატარდება 19 და 21 მაისს, ხოლო ფინალი 23 მაისს. კონკურსის წამყვანები იქნებიან მირიამ ვაიხსელბრაუნი, ელის თუმლერი და არაბელა კისბაუერი. 2014 წლის ევროვიზიის გამარჯვებული კონჩიტა ვურსტი მწვანე ოთახში იქნება.

## რესურსები ინტერნეტში 
* ევროვიზიის კონკურსის ოფიციალური გვერდი

კატეგორია:ევროვიზიის სიმღერის კონკურსები წლების მიხედვით
აპარესიდა-დი-გოიანია

**აპარესიდა-დი-გოიანია** () — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 808 მეტრზე. მიეკუთვნება გოიასის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ გოიანიის შემადგენლობაში.

2010 წლის მონაცემებით, მოსახლეობა 455 657 ადამიანს შეადგენდა, მოსახლეობის სიმჭიდროვე 1 580 კმ²-ზე. ფართობი 288 342 კმ²-ია.

## იხილეთ აგრეთვე
* გოიასი
* ბრაზილიის შტატები

## რესურსები ინტერნეტში
*ბრაზილიის 2010 წლის აღწერის მონაცემები გოიასის შტატში 
**Ranking decrescente do IDH-M dos municípios do Brasil* 

კატეგორია:გოიასის შტატის მუნიციპალიტეტები
ვალენტინო მაცოლა

**ვალენტინო მაცოლა** (; დ. 26 იანვარი, 1919 — გ. 4 მაისი, 1949) — იტალიელი ფეხბურთელი, რომელიც თავდამსხმელისა და შემტევი ნახევარმცველის პოზიციაზე ასპარეზობდა.

მაცოლა ფეხბურთის ისტორიიაში ერთ-ერთ საუკეთესო ათიანადაა აღიარებული, ის 40-იანი წლების ტორინოს ლეგენდარული გუნდის კაპიტანი, ლიდერი და სიმბოლო იყო, ორი წლის განმავლობაში კი იტალიის ნაკრებსაც კაპიტნობდა.

თავდაპირველი პოპულარობა ვენეციაში ასპარეზობის დროს მოიპოვა, სადაც უკანდახეული თავდამსხმელის პოზიციაზე ასპარეზობდა, სწორედ ამ პოზიციაზე ასპარეზობისას წარმოაჩინა მან საკუთარი თავი საუკეთესო კუთხით და მისი სახელი იტალიის ფარგლებს გასცდა.

დაიღუპა 30 წლის ასაკში, 1919 წელს, სუპერგას ავიაკასტროფის დროს, ტორინოს მაშინდელი ლეგენდარული გუნდის სხვა წევრებთან ერთად. 1999 წელს Placar-ის ვერსიით XX საუკუნის 100 საუკეთესო ფეხბურთელს შორის 45-ე ადგილზე დასახელდა.

## პირადი ცხოვრება
ვალენტინო  კასანო დ'ადაში,  ტურინის საზოგადოებრივი სატრანსპორტო კომპანიის თანამშრომლის, ალესანდრო მაცოლას და ლეონირა რატის უბრალო, მრავალშვილიან ოჯახში დაიბადა, სადაც ვალენტინოს გარდა ოთხი ვაჟიშვილი იზრდებოდა: პიერო, სილვიო, კარლო და სტეფანო. ვალენტინოს მძიმე ბავშვობა ჰქონდა, 1929 წელს დიდი დეპრესიის პერიოდში ოჯახის მამამ სამსახური დაკარგა, რის გამოც ვალენტინო ცდილობდ ოჯახს აქტიურად დახმარებოდა და ჯერ საცხობში შემდეგ კი სამრეცხაოში მუშაობდა.

1929 წლის ზაფხულში, 10 წლის ასაკში ვალენტინო მაცოლამ მდინარე ადაში დახრჩობისგან გადაარჩინა 6 წლის ბიჭი ანდრეა ბონომი, რომელიც მომავალში ასევე ცნობილი ფეხბურთელი და საფეხბურთო კლუბ მილანის კაპიტანი გახდა.

1940 წელს ვალენტინოს მამა დაიღუპა სატვირთო ავტომობილის შეჯახების შემდეგ.

1942 წლის 15 მარტს ვალენტინო დაქორწინდა ემილია რინალდიზე, წყვილს ორი ვაჟი სანდრო და ფერუჩიო შეეძინათ. სანდრო მომავალში მამის მსგავსად იტალიის ერთ-ერთი საუკეთესო ფეხბურთელი გახდა და ინტერის და იტალიის ნაკრების რიგებში მთელი ეპოქა შექმნა. ძმასთან  შედარებით მოკრძალებული კარიერა ჰქონდა ფერუჩიოს, რომელსაც საუკეთესო პერიოდი ლაციოში ასპარეზობისას ჰქონდა, სადაც გუნდის კაპიტანი იყო.

1946 წლის შემოდგომაზე მაცოლა გაეყარა პირველ მეუღლეს, გაყრის შემდეგ სანდრო საცხოვრებლად მამასთან დარჩა, ფერუჩიო კი დედასთან.

1949 წლის 20 აპრილს მაცოლა მეორედ დაქორწინდა, მისი რჩეული 19 წლის ჯუზეპინა კუტრონე გახდა. ქორწინებიდან რამდენიმე დღეში, 4 მაისს ის დაიღუპა სუპერგას ავიაკასტროფაში, როდესაც გუნდთან ერთად ლისაბონიდან ბრუნდებოდა. მაცოლას ყოველთვის ძალიან ეშინოდა ფრენის და ცდილობდა თავი აერიდებინა თვითმფრინავში ჩაჯდომისგან.

## რესურსები ინტერნეტში
*ვალენტინო მაცოლა, პირველი „ტოტალური“ ფეხბურთელი — NotOnlyMessi.blogspot.com 
*Valentino Mazzola — EnciclopediadelCalcio.it 

## სქოლიო
კატეგორია:იტალიელი ფეხბურთელები
კატეგორია:დაბადებული 26 იანვარი
კატეგორია:დაბადებული 1919
კატეგორია:გარდაცვლილი 4 მაისი
კატეგორია:გარდაცვლილი 1949
კატეგორია:ავიაკატასტროფაში დაღუპულები
ლიუბჩო გეორგიევსკი

**ლიუბჩო გეორგიევსკი** (; დ. 17 იანვარი, 1966, შტიპი, მაკედონია) — მაკედონიელი პოეტი და პოლიტიკოსი, მაკედონიის ყოფილი პრემიერ-მინისტრი (1998-2002 წწ.). 

1988 წელს დაასრულა სკოპიეს წმინდა კირილესა და მეთოდეს უნივერსიტეტი. ქვეყნის დამოუკიდებლობის გამოცხადების შემდეგ გახდა ქვეყნის პირველი ვიცე-პრეზიდენტი. 1998-2002 წლებში პრემიერ-მინისტრია. 2001 წლის მაისში დროებით ასრულებდა თავდაცვის მინისტრის მოვალეობებს. 

2006 წელს მიიღო ბულგარეთის მოქალაქეობა, რადგან მისი მშობლები ბულგარული წარმოშობისანი იყვნენ. 

1999 წელს იგი შევიდა გინესის რეკორდების წიგნში, როგორც მსოფლიოში ყველაზე ახალგაზრდა პრემიერ-მინისტრი. თანამდებობაზე დანიშვნის მომენტში იგი 32 წლის იყო. 

## რესურსები ინტერნეტში
* ბიოგრაფია  

კატეგორია:ჩრდილოეთ მაკედონიის პრემიერ-მინისტრები
კატეგორია:დაბადებული 1966
კატეგორია:დაბადებული 17 იანვარი
კატეგორია:ცოცხალი ადამიანები
ჰარი კოსტოვი

**ჰარი კოსტოვი** (; დ. 13 ნოემბერი, 1959, პიშიცა, იუგოსლავია) — მაკედონიელი სახელმწიფო მოღვაწე, მაკედონიის ყოფილი პრემიერ-მინისტრი 2004 წლის ივნის-ნოემბერში. 

1983 წელს დაასრულა სკოპიეს წმინდა კირილესა და მეთოდეს უნივერსიტეტის ეკონომიკის ფაკულტეტი. ცრვენკოვსკის პირველ მთავრობაში იყო ფინანსთა მინისტრის მოადგილე. 

ბრანკო ცრვენკოვსკის პრეზიდენტად არჩევის შემდეგ პარლამენტმა ჰარი კოსტოვი პრემიერად აირჩია. გადადგა 2004 წლის 15 ნოემბერს, მას შემდეგ რაც მოხდა დაპირისპირება მთავრობის მაკედონელ და ალბანელ მინისტრებს შორის. 

ამჟამად ჰარი კოსტოვი სკოპიეს კომერციული ბანკის დირექტორია.  

## რესურსები ინტერნეტში
* Hari Kostov Prime Minister of Macedonia 

კატეგორია:ჩრდილოეთ მაკედონიის პრემიერ-მინისტრები
კატეგორია:დაბადებული 1959
კატეგორია:დაბადებული 13 ნოემბერი
კატეგორია:ცოცხალი ადამიანები